da da en sv da en ro en da da en da en da en da en en da da da en en fr da en da en da en en da da en da en sv da en da en da da en en da da da da en en da da en nb nb en sv en en da da en da en da en da da en da en da da en da da en en da en da da en en en nb
08-10-06 - Klassisk Bil & MC, Forsikring, VeteranPosten og meget andet
En reminder til vore medlemmer!
Hvis du vil modtage næste nummer af månedsmagasinet Klassisk Bil & MC gratis, så send os en mail før tirsdag den 10. oktober, hvor du giver os lov til, at videregive dine oplysninger til redaktionen af Klassisk Bil og MC.
JA TAK - send mig bladet gratis med tilbud om abonnement
Skriv også dit navn, adresse, post nummer og by
Modtager vi ikke din mail inden den 10. oktober, tager vi det for et NEJ TAK!
I næste udgave af magasinet omtales PuchKlub.dk og ét af vore medlemmer. Omtalen skrives af Journalist Jørgen Kjær, der også har udvalgt medlemmet.
Det glæder vi os til!
Har du en hjemmeside, så vil være yderst taknemmelige, hvis du vil linke til vores hjemmeside med teksten:
PUCH veteranknallert - Den Danske PUCH knallert klub - www.PuchKlub.dk
Det er alle vore medlemmers ret, at oprette annoncer i PuchShop, men det er samtidig medlemmernes pligt, at fjerne forældede annoncer.
Der er kommet en opfordring fra et medlem, der er træt af gamle annoncer.
Vil I prøve at kigge på det, så det ikke bliver et problem?
Pas på dig selv - du gamle!
Vi kender det alle - os, der arbejder med knallerter! Vi kravler for meget på det hårde og kolde gulv. Det er jo DESVÆRRE også en kendsgerning, at ingen af os bliver yngre og lettere til bens.
PuchKlub.dk har ledt efter en forhandler af CE-mærkede lifte, der kunne være interesseret i, at give rabat til vore medlemmer. Det har vi fundet og er glade for, at vore medlemmer kan få 10% på alle varer, der købes hos Johnny - også lifte.
Johnny sælger CE mærkede lifte til motorcykler. Den mindste lift, der kan tage en vægt på op til 400 kg., koster p.t. kr. 2475,00, hvor vore medlemmer kan trække kr. 247,50 fra!
Når du bestiller varer hos Johnny, så skal du oplyse den kode, som du finder på din Login-side.
Læs mere om liftene, køretøj og alle de andre MC produkter, der kan ses og bestilles på:
PuchKlub.dk har indgået et samarbejde med VeteranPosten.dk om markedsføring.
Vore medlemmer kan også dér gratis oprette annoncer. Der er mulighed for annoncer i forhold til: Veteranbiler, veteranmotorcykler, veteranknallerter, veteranlastbiler, veterantraktorer og stationærmotorer samt naturligvis reservedele og alt hvad dertil hører.
Månedsmagasinet Klassisk Bil & MC
I samarbejde med bladet Klassisk Bil & MC har vi aftalt, at vore medlemmer kan opnå en klækkelig rabat på det månedlige magasin, der fremover også vil bringe artikler mv. om knallerter. Derfor mener vi, at dette kunne være noget for vore medlemmer.
Normalprisen er kr. 495,00 pr. år
Din pris som medlem i PuchKlub.dk er kun kr. 350,00 /år
"Goddag - det er Codan - hvad kan jeg hjælpe med?"
Jeg vil gerne have en pris på lovpligtig ansvarsforsikring på min knallert. Jeg overvejer også kraftigt en kaskoforsikring. Kan du også oplyse en pris på at forsikre mit lille værksted?
UHA hvor en oplevelse!
Efter ca. en halv times telefon-bøvl lykkedes det mig til sidst, at få oplyst pris på en lovpligtig knallert ansvarsforsikring og på en almindelig kaskoforsikring. Det var GODT jeg sad ned!
Samlet beløb pr. år for én knallert - kr:  7519,00
- jeg nåede aldrig frem til prisen for værktøj, reservedele og ikke færdige veteranknallerter!
SYV TUSINDE OG FEM HUNDREDE KRONER FOR, AT JEG GENNEMSNITLIGT KAN KØRE 300 KM. PÅ MIN PUCH VZ50 OM ÅRET! - hold da helt op!
Så talte jeg med vores egen forsikringsmand, der sagde:
Flot knallert og værksted. Selv om det hele er opbevaret inde i huset, så dækker Jeres indbo-forsikring ikke, hvis der sker nogen form for skade! Hverken tyveri, vand- eller brand-skade!
PuchKlub.dk gik på jagt og fandt et fornuftigt forsikringsselskab, der ved hvad det handler om, når vi taler veteranknallert!
Vi udsender snarest en meddelelse om det kommende Stumpemarked i Fredericia, hvor også PuchKlub.dk har lejet en stand.
Dér kan du blandet andet se den PUCH Monza, som vore medlemmer kan vinde i den kommende lodtrækning.